Broj: 17-06-2-34-11-2524-8/25.

Sarajevo, 11.09.2025.godine

Na osnovu člana 61. Zakona o upravi («Službeni glasnik BiH», broj 32/02, 102/09 i 72/17), člana 15. stav (3) Zakona o Graničnoj policiji („Službeni glasnik BiH“ broj 50/04, 27/07 i 59/09), člana 8. i 54. Zakona o radu u institucijama Bosne i Hercegovine („Službeni glasnik BiH“, broj 26/04, 7/05, 48/05, 60/10, 32/13, 93/17, 59/22 i 88/23), člana 8. Odluke o uslovima i načinu prijema pripravnika VII stepena stručne spreme u radni odnos u institucije Bosne i Hercegovine („Službeni glasnik BiH“, broj 52/05, 102/09 i 9/15), člana 52. Pravilnika o unutrašnjoj organizaciji Granične policije Bosne i Hercegovine broj: 17-06-1-02-3-7353/25 od 30.07.2025.godine i Odluke o potrebi prijema pripravnika visoke stručne spreme u radni odnos u Graničnu policiju Bosne i Hercegovine (broj: 17-06-2-34-11-2524/25 od 03.07.2025.godine), direktor Granične policije Bosne i Hercegovine, r a s p i s u j e

**JAVNI OGLAS**

**za prijem pripravnika visoke stručne spreme u**

**radni odnos u Graničnu policiju Bosne i Hercegovine**

**1. Pripravnik sa završenim fakultetom pravnog smjera,** visoka stručna sprema ili završen prvi ciklus dodiplomskog studija, koji je vrednovan sa najmanje 240 ECTS bodova - dva (2) izvršioca;

**3. Pripravnik sa završenim fakultetom ekonomskog smjera,** visoka stručna sprema ili završen prvi ciklus dodiplomskog studija, koji je vrednovan sa najmanje 240 ECTS bodova – dva (2) izvršioca.

***Opis poslova:***

Pripravnici će obavljati poslove u svrhu osposobljavanja za samostalan rad u okviru svoje struke i sticanja potrebnog radnog iskustva neophodnog za polaganje stručnog upravnog ispita.

**Mjesto rada**: Sarajevo, sjedište Granične policije Bosne i Hercegovine.

**Radni odnos pripravnika zasniva se na period od jedne godine.**

***Opšti uslovi koje kandidat za pripravnika treba da ispunjava:***

Za prijem u radni odnos pripravnik mora ispunjavati sljedeće opšte uslove propisane članom 10. Zakona o radu u institucijama Bosne i Hercegovine:

* Da ima navršenih 18 godina života,
* Da je državljanin Bosne i Hercegovine,
* Da protiv njega nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s umišljajem u skladu s krivičnim zakonima u Bosni i Hercegovini,
* Da nije obuhvaćen odredbom člana IX stav 1. Ustava Bosne i Hercegovine,
* Da je fizički i psihički sposoban za obavljanje poslova navedenog zanimanja.

Pored opštih uslova propisanih zakonom, kandidat za pripravnika treba ispunjavati i P**osebne uslove:**

* Završen odgovarajući fakultet i smjer, visoka stručna sprema, a za lica koja su fakultet završila po bolonjskom sistemu studiranja, završen prvi ciklus dodiplomskog studija koji je vrednovan sa najmanje 240 ECTS bodova;
* Da nema ostvaren radni staž u trajanju od jedne (1) godine ili više u struci nakon diplomiranja.

***Potrebni dokumenti:***

Kandidat je dužan uz pisanu prijavu sa potrebnim podacima (ime i prezime, adresa, opština stanovanja, kontakt telefon, pozicija za koju se prijavljuje (1 ili 2), kraća biografija i svojeručni potpis podnosioca prijave), **dostaviti ovjerene fotokopije slijedećih dokumenata:**

* Izvod iz matične knjige rođenih - sa neograničenim rokom važenja;
* Uvjerenje o državljanstvu ne starije od šest mjeseci;
* Izjavu da nije obuhvaćen odredbom člana IX stav 1. Ustava Bosne i Hercegovine, ovjerenu kod nadležnog organa.
* Diplomu ili uvjerenje o diplomiranju (uvjerenje ne može biti starije od jedne godine, odnosno od roka potrebnog za izdavanje diplome), odnosno za kandidate koji su visoko obrazovanje stekli po bolonjskom procesu uz fakultetsku diplomu potrebno je dostaviti i dodatak diplomi, a u slučaju da fakultet nije završen u Bosni i Hercegovini, inostrana diploma mora biti nostrifikovana, što se dokazuje ovjerenom fotokopijom dokaza o nostrifikaciji;
* Dokaz da nema ostvaren radni staž nakon sticanja visoke stručne spreme u trajanju od jedne (1) godine ili više dokazuju ovjerenom fotokopijom radne knjižice (naslovna strana, kao i stranice sa relevantnim podacima: ime i prezime i dr…., podaci o školskoj i stručnoj spremi, o zaposlenju i stažu – bez obzira da li imaju staža ili ne) – ovjerena fotokopija ne starija od 15 dana ili potvrda/uvjerenje Zavoda za zapošljavanje ili potvrda PIO/MIO da nije registrovan u matičnoj evidenciji, zaključno sa danom objave oglasa.

*Kandidat koji ima ostvaren radni staž ili je još uvijek u radnom odnosu, činjenicu nepostojanja radnog staža u struci sa visokom stručnom spremom, nakon sticanja iste, dokazuje slijedećom dokumentacijom:*

* Uvjerenje iz PIO/MIO o radnom stažu, uz dešifraciju školske spreme i zanimanja ili uvjerenje Poreske uprave o istom.

Po ovom Javnom oglasu mogu se prihvatiti i prijave kandidata koji imaju završen drugi ciklus školovanja sa ostvarenih 300 ECTS bodova (zvanje magistra), pod uslovom da im školovanje obuhvata i prvi ciklus studija fakulteta pravnog odnosno ekonomskog smjera, u kom slučaju su pored navedenih dokumenata obavezni dostaviti i osnovnu diplomu.

***Dostavljanje prijava:***

Prijavu na oglas sa traženom dokumentacijom dostaviti putem pošte preporučeno na adresu:

**Granična policija Bosne i Hercegovine**

**Reufa Muhića 2-A, 71000 Sarajevo, sa naznakom:**

**“Javni oglas za prijem pripravnika”.**

**Rok za podnošenje prijava je 15 dana od dana objavljivanja oglasa u dnevnoj štampi.**

**Dostavljeni dokumenti ne podliježu vraćanju.**

***Procedura izbora:***

Kandidati koji ispunjavaju uslove propisanog javnog oglasa i čije prijave su potpune i blagovremene, podliježu provjeri znanja koju u skladu sa odredbama Zakona o radu u institucijama Bosne i Hercegovine i Odlukom o uslovima i načinu prijema pripravnika VII stepena stručne spreme u radni odnos u institucije Bosne i Hercegovine, sprovodi Komisija za izbor pripravnika.

***Napomena:***

Prije zaključivanja ugovora o radu, izabrani kandidat je dužan dostaviti ljekarsko uvjerenje da je fizički i psihički sposoban za obavljanje poslova navedenog zanimanja i uvjerenje da se protiv kandidata ne vodi krivični postupak, izdato od nadležnog suda i ne starije od tri mjeseca, u suprotnom neće doći do potpisivanja ugovora o radu.

U skladu sa članom 11. Zakona o radu u institucijama Bosne i Hercegovine, izabrani kandidat je dužan prilikom prijema u radni odnos dostaviti pismenu izjavu datu pod punom moralnom, materijalnom i krivičnom odgovornošću i ovjerenom od strane opštinskog organa uprave da u mjestu življenja ne obavlja samostalnu profesionalnu djelatnost, odnosno da nema zanatsku radnju ili vlastitu firmu.

Nepotpune, neuredne i neblagovremene prijave kandidata, kao i dostavljene neovjerene fotokopije dokumentacije i dokumenti stariji od roka utvrđenog ovim oglasom, neće se uzimati u razmatranje.

 **D I R E K T O R**

 **Glavni generalni inspektor policije**

 **Mirko Kuprešaković**